โรงเรียนจอมสุรางค์อุปถัมภ์

โรงเรียนจอมสุรางค์อุปถัมภ์ เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ (อังกฤษ: Chomsurang Upatham School, ย่อ: จ.ส.) เป็นโรงเรียนประจำจังหวัดพระนครศรีอยุธยา เปิดทำการสอนตั้งแต่ พ.ศ. 2462 - ปัจจุบัน โรงเรียนจอมสุรางค์อุปถัมภ์ ตั้งอยู่ บริเวณถนนอู่ทอง ตำบลหอรัตนไชย อำเภอพระนครศรีอยุธยา จังหวัดพระนครศรีอยุธยา เปิดสอนทั้งระดับมัธยมศึกษาตอนต้นและตอนปลาย โดยรับเฉพาะนักเรียนหญิง และเป็นโรงเรียนสตรีประจำจังหวัดพระนครศรีอยุธยา ได้เข้าร่วมโครงการโรงเรียนมาตรฐานสากล (World-Class Standard School) ในประเทศไทย โดยมุ่งเน้นให้นักเรียนมีศักยภาพเป็นพลโลก เป็นเลิศทางวิชาการ สื่อสารสองภาษา ล้ำหน้าทางความคิด ผลิตงานอย่างสร้างสรรค์ ร่วมกันรับผิดชอบต่อสังคมโลก ประวัติ โรงเรียนจอมสุรางค์อุปถัมภ์ สร้างขึ้นในปี พ.ศ. 2460 โดย สมเด็จพระศรีพัชรินทราบรมราชินีนาถ ทรงพระกรุณาโปรดเกล้าฯ พระราชทานพระราชทรัพย์ส่วนพระองค์เพื่อสร้างโรงเรียนสตรีประจำมณฑลอยุธยา ขึ้นเนื่องในโอกาสที่พระองค์ทรงเจริญพระชนมพรรษาครบ 50 พรรษา จำนวน 30,000 บาท เพื่อสร้างโรงเรียนสตรีประจำมณฑลอยุธยาขึ้น พระราชทานนามว่า "โรงเรียนจอมสุรางค์อุปถัมภ์" การก่อสร้างได้เริ่มตั้งแต่ พ.ศ. 2460 ณ บริเวณวัดร้าง ชื่อวัดฝาง บนเนื้อที่ 18 ไร่ 1 งาน 38 ตารางวา เป็นอาคารชั้นเดียว ก่ออิฐถือปูน แล้วเสร็จในปี พ.ศ. 2461 ถือเป็นอาคารเรียนหลังแรก ซึ่งต่อมาเรียกว่า อาคารพระราชทาน ปัจจุบันคือ อาคาร 1 หลังจากที่ก่อสร้างเสร็จในปี พ.ศ. 2461 สมเด็จพระศรีพัชรินทราบรมราชินีนาถ ได้มีพระราชเสาวนีย์โปรดเกล้าฯ ให้สมเด็จพระเจ้าบรมวงศ์เธอกรมหลวงพิษณุโลกประชานาถเสด็จแทนพระองค์ในพิธีเปิดโรงเรียนเมื่อวันที่ 1 มิถุนายน พ.ศ. 2462 และโรงเรียนได้เริ่มทำการสอนในวันที่ 5 พฤษภาคม พ.ศ. 2462 ในปี พ.ศ. 2476 ทางราชการได้ยุบเลิกมณฑลต่าง ๆ โรงเรียนจอมสุรางค์อุปถัมภ์จึงเปลี่ยนฐานะจากโรงเรียนสตรีประจำมณฑลเป็นโรงเรียนสตรีประจำจังหวัดใช้ชื่อว่า โรงเรียนสตรีจอมสุรางค์อุปถัมภ์ ซึ่งต่อมาในปี พ.ศ. 2494 ก็ได้เปลี่ยนชื่อกลับไปใช้ชื่อเดิมอีกครั้ง ปัจจุบันโรงเรียนจอมสุรางค์อุปถัมภ์ เป็นโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาปีที่ 1-6 จำนวน 86 ห้องเรียน มีจำนวนนักเรียนทั้งสิ้น 3,223 คน ข้าราชการครูจำนวน 154 คน ครูอัตราจ้าง จำนวน 10 คน พนักงานราชการ ตำแหน่งครูผู้สอน จำนวน 1 คน สัญลักษณ์ประจำโรงเรียน ตราสัญลักษณ์ประจำโรงเรียน ตราพระราชเสาวนี คติธรรม อติวิชชา สุวโจ แปลว่า วิชาดี วจีงาม คำขวัญ มีวินัย ใจสะอาด เปรื่องปราดวิชา กีฬาเด่น สีประจำโรงเรียน กรมท่า-ขาว สีกรมท่า หมายถึง โรงเรียนในพระองค์สมเด็จพระศรีพัชรินทราบรมราชินีนาถ สีขาว หมายถึง โรงเรียนจะอบรมสั่งสอนนักเรียนให้เป็นกุลสตรีที่งาม พร้อมทั้ง กาย วาจา ใจ ดอกไม้ประจำโรงเรียน ดอกสารภี เพลงประจำโรงเรียน มาร์ชจอมสุรางค์อุปถัมภ์ จอมสุรางค์คืนถิ่น ความหลังครั้งเก่า สีขาวกรมท่า คำอำลาที่สุดอาลัย เชิญธง จอมสุรางค์ที่รัก ลาแล้วจอมสุรางค์ ตลุง แม่ศรีจอมสุรางค์ อาคารและสิ่งปลูกสร้างภายในโรงเรียน ปัจจุบันโรงเรียนจอมสุรางค์อุปถัมภ์มีอาคารทั้งหมด 9 อาคาร อาคาร 1 (อาคารพระราชทาน) อาคาร 2 อาคาร 3 อาคาร 4 อาคาร 5 อาคาร 8 อาคารพลศึกษา อาคารเฉลิมพระเกียรติฯ 6 รอบ พระชนมพรรษา (อาคาร 7) หอสมุดเฉลิมพระเกียรติ รายนามผู้บริหารโรงเรียน รองผู้อำนวยการฝ่ายบริหารวิชาการ นายอธิภัทร ดนุจโรจน์ รองผู้อำนวยการฝ่ายบริหารงบประมาณและแผน นายนพรัตน์ มหานิยม รองผู้อำนวยการฝ่ายบริหารงานบุคคลและกิจการนักเรียน นางสาวหทัยธร กิจศิลป์ รองผู้อำนวยการฝ่ายบริหารทั่วไป นายธนเดช สายทัศน์ มาตรฐานคุณภาพของโรงเรียน ได้รับรางวัลโรงเรียนพระราชทาน ในปี พ.ศ. 2524, 2535, 2539, 2543, 2547, 2553 และปี พ.ศ. 2558 ได้รับรางวัลนักเรียนพระราชทานทั้งระดับมัธยมศึกษาตอนต้นและระดับมัธยมศึกษาตอนปลาย ได้รับรางวัลรองชนะเลิศประเภท ค และ ก จากการประกวดวงโยธวาทิต นักเรียน นักศึกษาชิงถ้วยพระราชทานฯ ครั้งที่ 27 และครั้งที่ 29 ตามลำดับ ได้รับรางวัลชนะเลิศและรองชนะเลิศอันดับ 2 จากการแข่งขัน Kuala Lumper World Marching Band Competition 2008 จากประเทศมาเลเซีย ได้รับรองคุณภาพการศึกษาจาก สมศ. ได้รับรางวัลระดับ TOP TEN การแข่งขันศิลปหัตถกรรมนักเรียน ระดับเขตพื้นที่การศึกษา วงดนตรีลูกทุ่ง "กุลสตรีศรีจอมสุรางค์" ผ่านเข้าสู่รอบ 5 ทีมสุดท้าย ในการประกวดวงดนตรีลูกทุ่ง รายการชิงช้าสวรรค์ 2025 วงดนตรีลูกทุ่ง "กุลสตรีศรีจอมสุรางค์" ได้รับรางวัลรองชะเลิศ อันดับ 2 การประกวดวงดนตรีลูกทุ่ง "ดาวรุ่งลูกทุ่งนเรศวร" ครั้งที่ 14 ได้รับรางวัลชนะเลิศ การประกวดร้องเพลงไทยลูกทุ่ง เยาวชนคนเก่ง ระดับมัธยมศึกษา งานยอยศยิ่งฟ้า อยุธยามรดกโลก นักเรียนได้รับรางวัลคนดีศรีจังหวัดพระนครศรีอยุธยา นักเรียนผู้สร้างชื่อเสียงและเข้าร่วมกิจกรรมสำคัญระดับประเทศ โล่และประกาศเกียรติคุณ Young Smart : Young ทำดี ประจำปี 2568 นักเรียนได้รับรางวัลเด็กและเยาวชนดีเด่น ระดับประเทศ ประจำปี 2569 ตัวแทนจังหวัดพระนครศรีอยุธยา ในการแข่งขันเยาวชนต้นแบบ เก่งและดี TO BE NUMBER ONE IDOL รุ่นที่ 16 รางวัลเหรียญเงิน การประกวดวงโยธวาทิต ชิงถ้วยพระราชทานฯ ประเภทนั่งบรรเลง จัดโดยกรมพลศึกษา ประจำปี 2569 รางวัลเหรียญทอง การประกวดแข่งขันทักษะด้านนาฏศิลป์ ระดับชาติ "นาฏยสดุดีพระแม่ไทย" ระบำชุดไทยพระราชนิยม ประจำปี 2569 รางวัลชมเชย ระดับประเทศ การแข่งขันสอบวัดทักษะวิชาการระดับชาติ (สวช.) วิชาภาษาอังกฤษและวิชาคณิตศาสตร์ รางวัลชนะเลิศ การประกวดแต่งกลอนสด งานภาษาไทยวิชาการ เตรียมอุดมศึกษา ครั้งที่ 8 รางวัลชมเชย ระดับประเทศ การประกวดวาดภาพและออกแบบโปสเตอร์ ในงานวันคล้ายวันสถาปนายุวกาชาดไทย ประจำปี 2569 รางวัลชนะเลิศ การแข่งขันร่ายรำไหว้ครูมวยไทย "วันมวยไทยนายขนมต้ม" ครั้งที่ 22 นักเรียนได้รับการคัดเลือกให้เข้ารับทุนการศึกษาพระราชทาน ม.ท.ศ. ในสมเด็จพระบรมโอรสาธิราชฯ สยามมกุฎราชกุมาร นักเรียนได้รับการคัดเลือก รับทุนการศึกษาในโครงการทุนการศึกษาเพื่อขยายโอกาสและพัฒนาประเทศ (Outstanding Development Opportunity Scholarship : ODOS) เพื่อศึกษา ณ ต่างประเทศ นักเรียนสอบได้คะแนน 100 คะแนนเต็ม ในการสอบ O-NET ในรายวิชาคณิตศาสตร์ และภาษาอังกฤษ รางวัลชนะเลิศ การแข่งขันเทควันโด ในรายการ G H Bank เทควันโดชิงแชมป์ประเทศไทย ประเภทต่อสู้ รางวัลโรงเรียนต้นแบบคีตะมวยไทย "ศึกเส้นทางนักสู้ สู่ลุมพินี" ศิษย์เก่าที่มีชื่อเสียง คุณนฤมล ตัณติวัฒน์ สมหวัง นักร้องวงดนตรีกรมประชาสัมพันธ์ และอดีตนักร้องวงสุนทราภรณ์ คุณหญิงบุญเลื่อน เครือตราชู อดีตอธิบดีกรมสามัญศึกษา คุณหญิงจวบ จิรโรจน์ คุณศรีสุดา รัชตะวรรณ อดีตนักร้องวงดนตรีกรมประชาสัมพันธ์ และสุนทราภรณ์ รองศาสตราจารย์ ดร.บุหงา วัฒนะ อดีตอธิการบดีสถาบันราชภัฏพระนครศรีอยุธยา แม่ชีศันสนีย์ เสถียรสุต ผู้ช่วยศาสตราจารย์แพทย์หญิงพรระวี เต็งอำนวย นางสาววรพรรณ สิทธิถาวร นางสาวอรวรรณ สุริยฉาย นางสาวสุชยา โมกขเสน พิธีกรรายการกบนอกกะลาภาคอินเตอร์ สถานีโทรทัศน์ช่อง 9 อสมท. ปัจจุบัน รับราชการสำนักบังคับคดีอาญาและบังคับใช้กฎหมาย (THAI MARSHALS) และช่วยราชการกรมสอบสวนคดีพิเศษ (DSI) กระทรวงยุติธรรม รศ.ศุภลักษณ์ โรมรัตนพันธ์ องคณบดีฝ่ายกิจการพิเศษ แพทย์หญิงดวงพร อัศวราชันย์ กุมารแพทย์ระดับเชี่ยวชาญและรองผู้อำนวยการด้านด่านหน้าและภารกิจปฐมภูมิ โรงพยาบาลพระนครศรีอยุธยา นางสาววรนิตา บุรณศิริ นางสาวพรวดี ลาทนาดี ผู้ประกาศข่าวสถานีโทรทัศน์ไทยพีบีเอส นางสาวทิพนารี วีรวัฒโนดม นักแสดงสังกัด จีเอ็มเอ็มทีวี ศ.ดร. อัมพร ธำรงลักษณ์ (วังขจรวุฒิศักดิ์) กีรตยาจารย์แห่งมหาวิทยาลัยธรรมศาสตร์ สาขาสังคมศาสตร์ อาจารย์ประจำคณะรัฐศาสตร์ มหาวิทยาลัยธรรมศาสตร์ นางสาวกุสุมา ชาวดอน (พี่กุ้ง) Top10 Miss Thailand World 2016 ปัจจุบันเป็นนางแบบอาชีพสังกัด Wilhelmina NYC Model ที่ New York นางสาวพิณรัตน์ มะวิญธร (พี่อุ้ม) Miss Supranational Thailand 2017 นางสาวเก็จมณี บัวหลวง (พี่ยีนส์) นางสาวฐิติชญา สุชเพ็ชร์จะนี (พี่เพลง) นักร้องนำในการประกวดวงดนตรีลูกทุ่ง รายการชิงช้าสวรรค์ 2025 และรางวัลเด็กและเยาวชนดีเด่น ประจำปี 2569 นางสาวสุพิชญา พระนอนข้าม รางวัลคนดีศรีจังหวัดพระนครศรีอยุธยา ประจำปี 2568 และผู้สร้างชื่อเสียงและเข้าร่วมกิจกรรมสำคัญระดับประเทศ โล่และประกาศเกียรติคุณ Young Smart : Young ทำดี ประจำปี 2568 อ้างอิง คู่มือนักเรียนและผู้ปกครอง โรงเรียนจอมสุรางค์อุปถัมภ์ จังหวัดพระนครศรีอยุธยา ปีการศึกษา 2549 แหล่งข้อมูลอื่น เว็บไซต์โรงเรียนจอมสุรางค์อุปถัมภ์ โรงเรียนจอมสุรางค์อุปถัมภ์ ที่เฟซบุ๊ก ข้อมูลพื้นฐานโรงเรียนจอมสุรางค์อุปถัมภ์ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน แผนที่และภาพถ่ายทางอากาศของ โรงเรียนจอมสุรางค์อุปถัมภ์ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์